rejauldu/bengali-wikipedia huggingface dataset:
থাম্ব|শিক্ষাবৃত্তি শিক্ষাবৃত্তি বা বৃত্তি হল শিক্ষার্থীদের পড়ালেখার জন্য একধরনের আর্থিক পুরস্কার। বিভিন্ন মানদন্ডের ভিত্তিতে বৃত্তি প্রদান করা হয়। এসব মানদন্ডের মধ্যে উল্লেখযোগ্য হল শিক্ষার্থীর মেধা, উল্লেখযোগ্য সাফল্য ইত্যাদি।   বৃত্তি বনাম অনুদান  বৃত্তি এবং অনুদান অনেক সময় একই অর্থে ব্যবহৃত হলেও এ দুটির মধ্যে পার্থক্য আছে। অনুদান এর ক্ষেত্রে আর্থিক অবস্থাই মূল বিবেচ্য।  প্রাথীর আবেদনের উপর ভিত্তি করে অনুদান দেয়া হয়। প্রাতিষ্ঠানিক কার্যক্রম চালিয়ে যাবার জন্য আর্থিক অনুদান প্রদান করা হয়। এরূপ ক্ষেত্রে আর্থিক অনুদান না পেলে প্রার্থীর পক্ষে কার্যক্রম চালিয়ে যাওয়া সম্ভব হয় না।  অপরদিকে, বৃত্তি দেওয়া হয় বিশেষ সাফল্যের উপর ভিত্তি করে, অধিকতর প্রচেষ্টায় অনুপ্রেরণা স্বরূপ।   প্রকারভেদ  শিক্ষাবৃত্তিকে প্রধানত নিম্নলিখিতভাগে বিভক্ত করা হয়ঃ  মেধা-ভিত্তিক: এই ধরনের বৃত্তি মূলত শিক্ষার্থীদের ক্রীড়া, শিক্ষা, শিল্প ইত্যাদি ক্ষেত্রে নৈপুন্যের ভিত্তিতে প্রদান করা হয়। এছাড়া এই বৃত্তি শিক্ষার্থীর সহ-শিক্ষামূলক কার্যক্রমের উপরও নির্ভর করে। উত্তর আমেরিকাতে প্রধানত এই ধরনের বৃত্তি শিক্ষার্থীদের স্যাট এবং এসিটি পরীক্ষার ফলাফলের ভিত্তিতে প্রদান করা হয়।  প্রয়োজন-ভিত্তিক: এধরনের বৃত্তি শিক্ষার্থীর আর্থিক অবস্থার ভিত্তিতে প্রদান করা হয়। দরদ্র্য অথচ মেধাবী শিক্ষার্থীদের পড়ালেখা সম্পন্ন করার উদ্দেশ্যে এসব বৃত্তি দেয়া হয়। প্রকৃতপক্ষে ইহা অনুদান।  শিক্ষার্থী-ভিত্তিক: এসব বৃত্তি প্রদানের ক্ষেত্রে প্রাথমিকভাবে শিক্ষার্থীর জাতীয়তা, লিঙ্গ, ধর্ম, পারিবারিক অবস্থা এবং আরও বিভিন্ন বিষয় বিবেচনা করা হয়। যেমন- কানাডাতে অধিবাসী বৃত্তি বলে যে বৃত্তি প্রচলিত রয়েছে তা এধরনের শিক্ষার্থী-ভিত্তিক বৃত্তি। এ বৃত্তির আওতায় শিক্ষার্থী দেশে বা দেশের বাহিরে পড়ালেখা করতে পারে। এধরনের বৃত্তি মার্কিন যুক্তরাষ্ট্রে কম দেখা যায়।  কর্মজীবন-ভিত্তিক: কলেজ বা বিশ্ববিদ্যালয় কর্তৃক শিক্ষার্থীদের প্রদান করা হয়। কোন একটি নির্দিষ্ট বিষয়ে কর্মজীবনের পরিকল্পনায় সাহায্যের জন্য এই বৃত্তি দেয়া হয়। এসব প্রায়ই শিক্ষা বা সেবামূলক ক্ষেত্রের মত যেসব বিষয়ের চাহিদা খুব বেশি, সেসব বিষয়ের শিক্ষার্থীদের প্রদান করা হয়। নার্সিং এর শিক্ষার্থীদের চাহিদা বর্তমানে অনেক বেশি বলে এ পেশায় প্রবেশের জন্য শিক্ষার্থীদের এধরনের বৃত্তি দেয়া হয়।   স্থানীয় বৃত্তি  এসব বৃত্তি কোন একটি ভৌগোলিক সীমানার অধিবাসীদের জন্য প্রযোজ্য। এ সংক্রান্ত তথ্য স্থানীয় সংস্থা বা স্থানীয় সরকারি প্রতিষ্ঠানে পাওয়া যেতে পারে। সাধারণত স্থানীয় বৃত্তি তুলনামূলকভাবে কম প্রতিযোগিতাপূর্ণ হয়ে থাকে, কারণ এক্ষেত্রে যোগ্য প্রতিযোগীর সংখ্যা কম থাকে।   তথ্যসূত্র    বহিঃসংযোগ   বিষয়শ্রেণী:শিক্ষাবৃত্তি বিষয়শ্রেণী:উচ্চশিক্ষায়তন
পদাতিক রেজিমেন্ট:  ইষ্ট বেঙ্গল রেজিমেন্ট(EBR)  বাংলাদেশ ইনফেন্ট্রি রেজিমেন্ট(BIR)  গোলন্দাজ রেজিমেন্ট:  রেজিমেন্ট অফ আর্টিলারী   ৭ আর্টিলারি বিগেড  ৯ আর্টিলারী ব্রিগেড  ১০ আটিলারী বিগেড  ১১ আর্টিলারী ব্রিগেড  ১৭ আটিলারী বিগেড  ১৯ আর্টিলারী ব্রিগেড  ২৪ আর্টিলারী ব্রিগেড  ৩৩ আর্টিলারী ব্রিগেড  ৫৫ আর্টিলারী ব্রিগেড  ৬৬ আর্টিলারী ব্রিগেড  সাজোয়া রেজিমেন্ট:  আর্মার্ড রেজিমেন্ট  ৯৩ আর্মার্ড ব্রিগেড  বিষয়শ্রেণী:বাংলাদেশ সেনাবাহিনী   বিষয়শ্রেণী:বাংলাদেশ সামরিক-সম্পর্কিত তালিকা‎
ওয়ারুদ () ভারতের মহারাষ্ট্র রাজ্যের অমরাবতি জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ওয়ারুদ শহরের জনসংখ্যা হল ৪১,০০৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে ওয়ারুদ এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:অমরাবতী জেলা
ইতিহাস    ঘটনাবলী  ১৯৮৯ইং – মিশরের গিজার মহা পিরামিড এর পাশে ৪,৪০০ বছর পুরানো একটি মমি পাওয়া যায়। ১১৯০ইং – ইয়র্ক এর ক্লিফোর্ডস টাওয়ারে ইহুদীদের গণহত্যা। খ্রিস্টপূর্ব ৫৯৭ইং – ব্যাবিলনিয়ানরা জেরুসালেম লুণ্ঠন করে এবং রাজা হিসাবে জ্যাকোনায়া কে বাদ দিয়ে জ্যাডেকিয়া কে সিংহাসন দেয়া হয়। ২০০৫ইং –  ইসরাইল আনুষ্ঠানিকভাবে জেরিকো নিয়ন্ত্রণ ফিলিস্তিনিদের উপর ছেড়ে দেয়।   জন্ম    ১৭৫১ইং - জেমস ম্যাডিসন, মার্কিন যুক্তরাষ্ট্রের চতুর্থ রাষ্ট্রপতি।  ১৭৮৯ইং - জর্জ সায়মন ও'ম, জার্মান পদার্থবিজ্ঞানী।  ১৮৩৯ইং - সুলি প্রুদোম, ফরাসি সাহিত্যিক।  ১৯৫৩ইং - রিচার্ড স্টলম্যান, মার্কিন প্রোগ্রামার,মুক্ত সোর্সের প্রবক্তা ও গনু ফাউন্ডেশনের প্রতিষ্ঠাতা।  ১৯৫০ইং - কবীর সুমন, বাঙালি গায়ক।   মৃত্যু   ১৯৭১ইং - অমলকৃষ্ণ সোম, বাঙালি মঞ্চাভিনেতা।  ২০০৭ইং - মানজারুল ইসলাম রানা, বাংলাদেশী ক্রিকেটার।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:চৈত্র
থাম্ব|২০১৯-এ ব্রাজিলে সংঘটিত হওয়া ঘটনাবলির সংক্ষিপ্ত সার এটি। ২০১৯-এ ব্রাজিলে সংঘটিত হওয়া ঘটনাবলির সংক্ষিপ্ত সার এটি।  রাষ্ট্রীয় দায়িত্বে প্রেসিডেন্ট - জাইর বলসোনারো  ভাইস প্রেসিডেন্ট - হ্যামিল্টম মৌরাও  ঘটনাবলি জানুয়ারি  ১ জানুয়ারি: জাইর বলসোনারো ব্রাজিলের ৩৮ তম প্রেসিডেন্ট হিসেবে দায়িত্বগ্রহণ করেন।  ৮ জানুয়ারি - জাতিসংঘের 'গ্লোবাল কমপ্যাক্ট ফর মাইগ্রেশন' সরে দাঁড়ায় ব্রাজিল। চুক্তি থেকে সরে আসা সত্ত্বেও ভেনিজুয়েলার শরণার্থী গ্রহণ করবে ব্রাজিল, এমনটিই বলেছেন ব্রাজিলের পররাষ্ট্রমন্ত্রী।  ফেব্রুয়ারি ৬ ফেব্রুয়ারি - রিও ডি জেনিরোতে প্রবল বর্ষণে ৬ জন নিহত ও ২ জন নিখোঁজ হয়।   তথ্যসূত্র  বিষয়শ্রেণী:দেশ অনুযায়ী ২০১৯ বিষয়শ্রেণী:২০১৯-এ দক্ষিণ আমেরিকা
বোম্বশেল () হল জে রোচ পরিচালিত মার্কিন জীবনীমূলক নাট্য চলচ্চিত্র। চলচ্চিত্রটির চিত্রনাট্য রচনা করেছেন চার্লস র‍্যান্ডলফ। এতে শ্রেষ্ঠাংশে অভিনয় করেছেন শার্লিজ থেরন, নিকোল কিডম্যান ও মার্গো রবি, এবং পার্শ্ব চরিত্রে অভিনয় করেছেন জন লিটগো, কেট ম্যাকিনন, কনি ব্রিটন, ম্যালকম ম্যাকডাওয়েল ও অ্যালিসন জ্যানি। এতে ফক্স নিউজের একজন নারী কর্মী কর্তৃক এর প্রধান নির্বাহী কর্মকর্তা রজার এইলসের যৌন নিপীড়নের গল্প তুলে ধরা হয়েছে।  চলচ্চিত্রটির নির্মাণের ঘোষণা দেওয়া হয় এইলসের মৃত্যুর পর ২০১৭ সালের মে মাসে এবং পরের বছর রোচকে পরিচালক হিসেবে চূড়ান্ত করা হয়। চলচ্চিত্রের চিত্রায়ন শুরু হয় ২০১৮ সালের অক্টোবর মাসে লস অ্যাঞ্জেলেসে। এটি ২০১৯ সালের ১৩ই ডিসেম্বর মার্কিন যুক্তরাষ্ট্রে সীমিত পরিসরে মুক্তি পায় এবং পরে লায়ন্সগেট ফিল্মসের পরিবেশনায় বৃহৎ পরিসরে মুক্তি পায়।  বোম্বশেল চলচ্চিত্রটি ইতিবাচক পর্যালোচনা অর্জন করে, এবং সমালোচকগণ অভিনয়শিল্পীদের (থেরন, কিডম্যান, রবি ও লিটগো) অভিনয় এবং রূপসজ্জা ও চুলবিন্যাসের প্রশংশা করেন, কিন্তু কয়েকজন এর চিত্রনাট্য ও ভুলের সমালোচনা করেন। চলচ্চিত্রটি ৯২তম একাডেমি পুরস্কারে তিনটি বিভাগে মনোনয়ন লাভ করে এবং শ্রেষ্ঠ রূপসজ্জা ও চুলবিন্যাস বিভাগে পুরস্কৃত হয়। এছাড়া চলচ্চিত্রটি ৭৭তম গোল্ডেন গ্লোব পুরস্কারে দুটি বিভাগে; ২৬তম স্ক্রিন অ্যাক্টরস গিল্ড পুরস্কারে তিনটি বিভাগে; এবং ৭৩তম ব্রিটিশ একাডেমি চলচ্চিত্র পুরস্কারে তিনটি বিভাগে মনোনয়ন লাভ করে।  কুশীলব  শার্লিজ থেরন - মেগিন কেলি  নিকোল কিডম্যান - গ্রেচেন কার্লসন  মার্গো রবি - কায়লা পস্পিসিল  জন লিটগো - রজার এইলস  কনি ব্রিটন - বেথ এইলস  রব ডেলানি - গিল নরম্যান  মার্ক ডুপ্লাস - ডগলাস ব্রান্ট  লিভ হিউসন - লিলি ব্যালিন  অ্যালিসন জ্যানি - সুজান এস্টরিচ  ব্রিজেট লান্ডি-পেইন - জুলিয়া ক্লার্ক  ম্যালকম ম্যাকডাওয়েল - রুপার্ট মারডক  কেট ম্যাকিনন - জেস কার  কেটি অ্যাসেলটন - অ্যালিসিয়া  নাজানিন বোনিয়াডি - রুডি বখতিয়ার  অ্যান্ডি বাকলি - গারসন জোয়েইফাক  মাইকেল বুই - ব্রেট বেইয়ার  তথ্যসূত্র  বহিঃসংযোগ       বিষয়শ্রেণী:২০১৯-এর চলচ্চিত্র বিষয়শ্রেণী:২০১০-এর দশকের জীবনীমূলক নাট্য চলচ্চিত্র বিষয়শ্রেণী:২০১৫-এর পটভূমিতে চলচ্চিত্র বিষয়শ্রেণী:২০১৬-এর পটভূমিতে চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন জীবনীমূলক নাট্য চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:এলজিবিটিকিউ সম্পর্কিত নাট্য চলচ্চিত্র বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:লেসবিয়ান সম্পর্কিত চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:মার্কিন নারীবাদী চলচ্চিত্র বিষয়শ্রেণী:কানাডীয় এলজিবিটিকিউ সম্পর্কিত চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:২০১৯-এর জীবনীমূলক নাট্য চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
মেঞ্জেসেস হলো রূপলস ড্র্যাগ রেস-এর চতুর্দশ মৌসুমের নবম পর্ব। এটি মূলত ২০২২ সালের ৪ই মার্চ প্রচারিত হয়। নিকোল বাইয়ার ছিলেন এর একজন অতিথি বিচারক।  পর্বের অনু-চ্যালেঞ্জে উইলো পিল জয়লাভ করেন, এবং বসকো মূল চ্যালেঞ্জে জয়লাভ করেন। জেসমিন কেনেডি এবং জর্জিয়াস শেষ দিকে স্থান লাভ করলেও প্রতিযোগিতা থেকে বাদ পড়েনি।   পর্ব  থাম্ব|বস্কো মূল চ্যালেঞ্জে জয়লাভ করেন। থাম্ব|নিকোল বাইয়ার ছিলেন এর একজন অতিথি বিচারক। পর্বের অনু-চ্যালেঞ্জে প্রতিযোগীরা বিখ্যাত পুরুষ সেলিব্রিটিদের "ফটোবম্ব" করেন। উইলো পিল অনু-চ্যালেঞ্জে জয়লাভ করেন।  মূল চ্যালেঞ্জে, প্রতিযোগীরা দলবদ্ধ হয়ে রূপলস ড্র্যাগকন প্যানেল গঠন করেন এবং সেখানে পুরুষদের সম্পর্কে আলোচনা করেন। "মেন: আ ওয়ার্ক ইন প্রোগ্রেস" প্যানেলের প্রতিযোগীদের মধ্যে ছিলেন অ্যাঞ্জেরিয়া প্যারিস ভ্যানমাইকেল, ডেজা স্কাই, লেডি ক্যামডেন এবং উইলো পিল। "মেন: ইলেকট্রিক বুগালু, পার্ট II" প্যানেলের প্রতিযোগীদের মধ্যে ছিলেন বসকো, দয়া বেটি, জেসমিন কেনেডি এবং জর্জিয়াস।  নিকোল বাইয়ার ছিলেন এর একজন অতিথি বিচারক। এই পর্বের রানওয়ে থিম ছিল "শোল্ডার প্যাড"। বসকো, ডেজা স্কাই এবং উইলো পিল ইতিবাচক সমালোচনা পান এবং বসকো চ্যালেঞ্জে জয়লাভ করেন। দয়া বেটি, জেসমিন কেনেডি এবং জর্জিয়াস নেতিবাচক সমালোচনার শিকার হন এবং দয়া বেটি বিচারকগণ কর্তৃক নিরাপদ বলে ঘোষিত হন। জেসমিন কেনেডি এবং জর্জিয়াস শেষ দিকে স্থান লাভ করেন এবং এটা জেমসের "সামথিংস গট আ হোল্ড অন মি" (১৯৬২) গানে ঠোঁট মেলানো প্রতিযোগিতায় মুখোমুখি হন।  উভয় প্রতিযোগীকেই ঠোঁট মেলানো প্রতিযোগিতার বিজয়ী ঘোষণা করা হয় এবং প্রতিযোগিতা থেকে কাউকেই বাদ দেওয়া হয়নি।   সমাদর  দ্য এভি ক্লাবের ট্রে ডেলেলিস পর্বটিকে 'সি' রেটিং দিয়েছেন।  টীকা   তথ্যসূত্র   বিষয়শ্রেণী:ড্র্যাগ রেস স্পেন টেমপ্লেট বিষয়শ্রেণী:রূপোলস ড্র্যাগ রেস বিষয়শ্রেণী:আমেরিকান টেলিভিশন ধারাবাহিক বিষয়শ্রেণী:টেলিভিশন ধারাবাহিক ১৯৭০-এর দশকে নির্দিষ্ট
আরপি-সঞ্জীব গোয়েঙ্কা গ্রুপ (আরপিএসজি) গ্রুপ একটি ভারতীয় কংগ্লোমারেট কোম্পানি, যার সদর দপ্তর ভারতের পশ্চিমবঙ্গ রাজ্যের রাজধানী কলকাতায় অবস্থিত।   ব্যবসা এবং ব্র্যান্ড   শক্তিক্ষেত্র   ক্যালকাটা ইলেকট্রিক সাপ্লাই কর্পোরেশন  হলদিয়া এনার্জি বিদ্যুৎ কেন্দ্র  নয়ডা পাওয়ার কোম্পানি লিমিটেড  ধারিওয়াল ইনফ্রাস্ট্রাকচার লিমিটেড  সূর্য বিদ্যুত লিমিটেড  ইন্টিগ্রেটেড কয়লা মাইনিং লিমিটেড  ক্রিসেন্ট পাওয়ার লিমিটেড   মিডিয়া এবং বিনোদন   সারেগামা   তথ্যসূত্র   বিষয়শ্রেণী:কলকাতাভিত্তিক সংস্থা বিষয়শ্রেণী:২০১১-এ পশ্চিমবঙ্গে প্রতিষ্ঠিত বিষয়শ্রেণী:ভারতের সম্মিলিত কোম্পানি বিষয়শ্রেণী:২০১১-এ প্রতিষ্ঠিত ভারতীয় কোম্পানি
কানাডীয় ফুটবল অ্যাসোসিয়েশন (, ; এছাড়াও সংক্ষেপে সিএসএ নামে পরিচিত) হচ্ছে কানাডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১২ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৯ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কানাডার রাজধানী অটোয়ায় অবস্থিত।  এই সংস্থাটি কানাডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কানাডীয় প্রিমিয়ার লীগ, কানাডীয় চ্যাম্পিয়নশিপ এবং লীগ১ অন্টারিওয়ের মতো প্রতিযোগিতার সকল কার্যক্রম পরিচালনা করে। বর্তমানে কানাডীয় ফুটবল অ্যাসোসিয়েশনের সভাপতির দায়িত্ব পালন করছেন স্টিভ রিড এবং সাধারণ সম্পাদকের দায়িত্ব পালন করছেন পিটার মন্টোপোলি।   কর্মকর্তা    অবস্থান  নাম সভাপতি  স্টিভ রিড সহ-সভাপতি  নিক বন্টিস সাধারণ সম্পাদক  পিটার মন্টোপোলি কোষাধ্যক্ষ  স্টিভ রিড গণমাধ্যম এবং যোগাযোগ পরিচালক  রিচার্ড স্কট প্রযুক্তিগত পরিচালক  জেসন ডে ভোস ফুটসাল সমন্বয়কারী  কিরিয়াকোস সেলাইদোপুলোস জাতীয় দলের কোচ (পুরুষ)  জন হার্ডম্যান জাতীয় দলের কোচ (নারী)  কেনেথ-হাইনার মোলার রেফারি সমন্বয়কারী  আইসাক রেমন্ড   তথ্যসূত্র    বহিঃসংযোগ       ফিফা-এ কানাডীয় ফুটবল অ্যাসোসিয়েশন    কনকাকাফ-এ কানাডীয় ফুটবল অ্যাসোসিয়েশন     বিষয়শ্রেণী:১৯১২-এ কানাডা-এ প্রতিষ্ঠিত বিষয়শ্রেণী:১৯১২-এ প্রতিষ্ঠিত ক্রীড়া সংস্থা বিষয়শ্রেণী:কানাডার ক্রীড়া নিয়ন্ত্রণ সংস্থা বিষয়শ্রেণী:কানাডার ফুটবল পরিচালনা পরিষদ বিষয়শ্রেণী:কনকাকাফের সদস্য
ল্যাথারিজম হচ্ছে শুটি বা দানা শস্য প্রজাতির নির্দিষ্ট কিছু ডাল খাওয়ার ফলে সৃষ্ট একটি অবস্থা। বিশেষ করে খেসারি ডাল খাবার ফলে এ ধরনের রোগ বেশি হয়। তিন ধরনের ল্যাথাইরিজম রয়েছে: নিউরোল্যাথাইরিজম, অস্টিওলাথাইরিজম এবং অ্যাঞ্জিওলাথাইরিজম, যার সবকটিই নিরাময়যোগ্য। তবে তাদের উপসর্গ এবং শরীরের টিস্যুতে প্রভাবিত হয়।  নিউরোল্যাথাইরিজম হল ল্যাথাইরাস প্রজাতির দানা শস্যজাতীয় ডাল খাওয়ার সাথে যুক্ত একটি প্রকার যা প্রতিবিষ অক্সালাইলডায়ামিনোপ্রোপিয়নিক অ্যাসিড (ওডিএপি) ধারণ করে। ওডিএপি খাওয়ার ফলে মোটর নিউরনের মৃত্যু হয়। ফলাফল হল প্যারালাইসিস এবং নিচের অঙ্গগুলির পুষ্টির অভাবে পেশী ক্ষয়। অস্টিওলাথারিজম, একটি ভিন্ন ধরনের ল্যাথারিজম, মোটর নিউরন নয়, যোজক কলাকে প্রভাবিত করে। ল্যাথাইরাস গডোরাটাস বীজ (মিষ্টি মটর) খাওয়ার ফলে অস্টিওলাথাইরিজম হয় এবং প্রায়শই এটিকে গন্ধযুক্ত বলে উল্লেখ করা হয়। এটি একটি ভিন্ন প্রতিবিষ, বিটা-অ্যামিনোপ্রোপিওনিট্রিল দ্বারা সৃষ্ট হয় যা কোলাজেনের সাবইউনিটের সংযোগকে প্রভাবিত করে। এটি যোজক কলাতে পাওয়া একটি প্রধান কাঠামোগত আমিষ। তৃতীয় ধরনের ল্যাথাইরিজম হল অ্যাঞ্জিওলাথাইরিজম, যা তার প্রক্রিয়ায় অস্টিওলাথাইরিজমের মতো, বিটা-অ্যামিনোপ্রোপিয়নিট্রিল প্রতিবিষ নিযুক্ত করে। রক্তনালীগুলি হাড়ের বিপরীতে প্রভাবিত হয়।   তথ্যসূত্র    বহিঃসংযোগ   বিষয়শ্রেণী:রোগ-ব্যাধি
রিয়াজউদ্দীন বাজার চট্টগ্রাম শহরের একটি ঐতিহাসিক বাজার। এটি চট্টগ্রাম রেলওয়ে স্টেশনের নিকট অবস্থিত।  ইতিহাস চট্টগ্রাম নোয়াখালী অঞ্চলের প্রথম গ্র্যাজুয়েট শেখ রিয়াজউদ্দিন আহমদ সিদ্দিকীর নামে এই বাজারের নামকরণ হয়। চট্টগ্রাম রেলওয়ে স্টেশনের নিকট জঙ্গলাকীর্ণ বিশাল অঞ্চল তিনি কম দামে কিনে নেন এবং এই বাজারটি প্রতিষ্ঠা করেন।দৈনিক আজাদী বিবরণ রিয়াজউদ্দীন বাজার, চট্টগ্রাম শহরের অন্যতম ব্যস্ততম একটি বাজার। এখানে সবধরনের জিনিসপত্রই পাওয়া যায়। এখানে রয়েছে দুই শতাধিক মার্কেটে ১০ হাজারেরও বেশি দোকান। উত্তরে এনায়েতবাজার, দক্ষিণে স্টেশন রোড, পূর্বে জুবিলী রোড এবং পশ্চিমে বিআরটিসি বাস স্ট্যান্ড-এর বিশাল এলাকা নিয়েই রিয়াজউদ্দীন বাজার। এখানে আসল হতে নকল সকল রকমের  প্রন্য পাওয়া যায়   তথ্যসূত্র   বিষয়শ্রেণী:চট্টগ্রামের অর্থনীতি
আল-দার আল-কবিরাহ (  ,  ) সিরিয়ার কেন্দ্রীয় একটি শহর। এটি হোমস গভর্নটের শাসন ব্যবস্থার অংশ। এটি হিমসের উত্তর-পশ্চিম শহরতলী বিচরণ অংশ ও তার নিকটস্থ এলাকায় অন্তর্ভুক্ত। এর পশ্চিমে খিরবাত আল সাওদাহ। পূর্বে আল-গান্তু এবং উত্তর-পূর্বে তেইর মালাহ। দেশটির রাষ্ট্রীয় তথ্যানুসারে অনুসারে, আল-দার আল-কবিরার জনসংখ্যা ছিল ২০০৪ সালের আদমশুমারিতে ৭,২৮০ জন। General Census of Population and Housing 2004 . Syria Central Bureau of Statistics (CBS). Homs Governorate.  বাসিন্দাদের একটি উল্লেখযোগ্য অংশ সিরিয়ান তুর্কিমানিয়া।    তথ্যসূত্র   বিষয়শ্রেণী:সিরিয়ার তুর্কী সম্প্রদায় বিষয়শ্রেণী:সিরিয়ার অবস্থান মানচিত্রের টেমপ্লেট
হলদিয়া এনার্জি বিদ্যুৎ কেন্দ্রটি পশ্চিমবঙ্গ এর পূর্ব মেদিনীপুর জেলার হলদিয়ার ঝিকুরখালি গ্রামে গড়ে উঠেছে। এটি একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি পরিচালনা করে সিইএসই-এর অধীনস্থ সংস্থা হলদিয়া এনার্জি লিমিটেট। বিদ্যুৎ কেন্দ্রটি ২০১৫ সালে চালু হয়।  বিদ্যুৎ কেন্দ্রের জন্য প্রয়োজনীয় জল ১৩ কিলোমিটার দীর্ঘ পাইপলাইনের মাধ্যমে হুগলি নদী থেকে সরবরাহ করা হয়।  জ্বালানি  বিদ্যুৎ কেন্দ্রটিতে জ্বালানি হিসাবে মহানদী কয়লা ক্ষেত্রের কয়লা ব্যবহার করা হয়। বিদ্যুৎ কেন্দ্রে কয়লা সরবরাহের জন্য মহানদী কোল ফিল্ডস লিমিটেডের সঙ্গে কোম্পানির জ্বালানি সরবরাহ চুক্তি রয়েছে।  উৎপাদন ক্ষমতা বিদ্যুৎ কেন্দ্রটির মোট ৬০০ মেগাওয়াট বিদ্যুৎ উৎপাদন ক্ষমতা রয়েছে। কেন্দ্রটি ৩০০ মেগাওয়াট বিদ্যুৎ উৎপাদন সক্ষমতা ২ টি ইউনিট নিয়ে গঠিত। বিদ্যুৎ কেন্দ্রের প্রথম ও দ্বিতীয় ইউনিট যথাক্রমে ২০১৫ সালের জানুয়ারি ও ফেব্রুয়ারি মাসে চালু করা হয়েছিল।   ইউনিট নম্বর  উৎপাদন ক্ষমতা (মেগাওয়াট)  স্থাপনের তারিখ  ১  ৩০০  জানুয়ারি, ২০১৫ ২  ৩০০  ফেব্রুয়ারি, ২০১৫ মোট  ৬০০   বিদ্যুৎ সরবরাহ লাইন কোম্পানিটি পশ্চিমবঙ্গের রাজধানী কলকাতা ও এর শহরতলির জন্য বিদ্যুৎ বিতরণ লাইসেন্সধারী সিইএসসি লিমিটেডের সঙ্গে একটি দীর্ঘমেয়াদী বিদ্যুৎ ক্রয় চুক্তিতে রয়েছে। বিদ্যুৎ স্টেশন থেকে ৮৯ কিলোমিটার দীর্ঘ ৪০০ কিলো ভোল্টের দ্বৈত সার্কিট দ্বৈত মুজ সঞ্চালন লাইনের মাধ্যমে সিইএসসি লিমিটেডকে বিদ্যুৎ প্রেরণ করা হয়। এই সঞ্চালন লাইনে দুটি ২৩৬ মিটার উঁচু নদী-অতিক্রমকারী ট্রান্সমিশন টাওয়ার, যা ভারতের সবচেয়ে ভারী ও লম্বা। টাওয়ার দুটি মধ্যবর্তী অংশে হুগলি নদীর উপরে ১,৫৭২ মিটার জুড়ে বিদ্যুৎ সঞ্চালনের তার ধারণ করে।  আরও দেখুন  ফারাক্কা সুপার থার্মাল পাওয়ার স্টেশন  মেজিয়া তাপবিদ্যুৎ কেন্দ্র   তথ্যসূত্র      বিষয়শ্রেণী:পশ্চিমবঙ্গের তাপবিদ্যুৎ কেন্দ্র বিষয়শ্রেণী:পশ্চিমবঙ্গের কয়লাভিত্তিক বিদ্যুৎ কেন্দ্র বিষয়শ্রেণী:২০১৫-এ পশ্চিমবঙ্গে প্রতিষ্ঠিত বিষয়শ্রেণী:পূর্ব মেদিনীপুর জেলা বিষয়শ্রেণী:কলকাতা ভিত্তিক কোম্পানি
নয়ালাভাঙ্গা ইউনিয়ন বাংলাদেশের চাঁপাইনবাবগঞ্জ জেলার অধীনে শিবগঞ্জ উপজেলার একটি প্রশাসনিক এলাকা।নয়ালাভাঙ্গা ইউপির বাজেট ঘোষণা , গৌড় বাংলা, ৩১ মে, ২০১৬  অবস্থান ও আয়তন চাঁপাইনবাবগঞ্জ জেলার ১০ কি.মি. উত্তরে এবং শিবগঞ্জ উপজেলার ৮ কি.মি. দক্ষিণে নয়ালাভাঙ্গা ইউনিয়ন পরিষদটি অবস্থিত । নয়ালাভাঙ্গা ইউনিয়নের আয়তন ৪০১২ একর ।   অর্থনীতি  এই ইউনিয়নের অধিকাংশ ভূখণ্ড আম বাগান দ্বারা পরিপূর্ণ। ৬নং ওয়ার্ডের হরিনগর গ্রামের রেশম তাঁত শিল্প অদ্যাবধি স্বানামে খ্যাত।   দর্শনীয় স্থান   জনসংখ্যা এই ইউনিয়নের জনসংখ্যা প্রায় ৪২,০০০ ।  শিক্ষা প্রতিষ্ঠানসমূহ  রাণীহাটি ডিগ্রি কলেজ  রাণীহাটি বহুমূর্খী উচ্চ বিদ্যালয়   সাবেকলাভাঙ্গা দাখিল মাদ্রাসা   নয়ালাভাঙ্গা বালিকা উচ্চ বিদ্যালয়  হরিনগর উচ্চ বিদ্যালয়  রাণীহাটি বালিকা উচ্চ বিদ্যালয়  লাভাঙ্গা সুন্দরপুর উচ্চ বিদ্যালয়  গ্রামসমূহ  চন্ডিপুর  মিরাটুলী বাবুপুর  নয়ালাভাঙ্গা  ঢোড়বোনা  সাবেকলাভাঙ্গা  নিচুধুমি  রশিকনগর বাবুপুর  রাণীহাটি  সুন্দরপুর  চকঘোড়াপাখিয়া  কমলাকান্তপুর  বিরাহিমপুর  হরিনগর  বাবুপুর  ফতেপুর   উল্লেখযোগ্য ব্যক্তি   তথ্যসূত্র  বিষয়শ্রেণী:শিবগঞ্জ (চাঁপাইনবাবগঞ্জ) উপজেলার ইউনিয়ন
তেলেঙ্গানা ফুটবল দল (পূর্বতন: হায়দ্রাবাদ ফুটবল দল) ভারতের একটি রাজ্য ফুটবল দল যা ভারতের রাজ্য চ্যাম্পিয়নশিপ সন্তোষ ট্রফিতে নিয়মিত অংশগ্রহণ করে। ২০১৪ সালে দলটি বর্তমান নামে গঠিত হয়েছিলShabbir wants Telangana football team in national tourneys এবং ২০১৫ থেকে এটি নিয়মিত অংশগ্রহণ করে।  তারা সন্তোষ ট্রফির ফাইনালে ৪ বার উপস্থিত হয়েছে, এবং দুইবার ট্রফি জিতেছেন। ১৯৫৯ সাল পর্যন্ত, দলটি হায়দ্রাবাদ ফুটবল দল হিসাবে প্রতিদ্বন্দ্বিতা করেছিল, যখন হায়দ্রাবাদ ফুটবল অ্যাসোসিয়েশনকে অন্ধ্র ফুটবল অ্যাসোসিয়েশনের সাথে একীভূত করে সম্মিলিত দল (অন্ধ্রপ্রদেশ ফুটবল দল) প্রতিষ্ঠা করা হয়েছিল।  সাফল্য রাজ্য  হায়দ্রাবাদ  সন্তোষ ট্রফিList of Santosh Trophy Finals  চ্যাম্পিয়ন (২): ১৯৫৬–৫৭, ১৯৫৭–৫৮  রানার্স-আপ (২): ১৯৪৯–৫০, ১৯৫০–৫১  অন্যান্য  হায়দ্রাবাদ ফুটবল অ্যাসোসিয়েশন  ডিসিএম ট্রফি  রানার্স-আপ (১): ১৯৫৪  তথ্যসূত্র     বিষয়শ্রেণী:সন্তোষ ট্রফির দল বিষয়শ্রেণী:তেলেঙ্গানায় ফুটবল
ভোগ হল সিগারেটের একটি মার্কা, যা বর্তমানে ব্রিটিশ আমেরিকান টোব্যাকোর মালিকানাধীন এবং উৎপাদিত।   ভোগ মূলত নারী গ্রাহকদের জন্য বিপণন করা হয় যেমন, "মহিলা-মার্কা প্যাকগুলি গ্ল্যামার, স্লিমনেস এবং আকর্ষণীয়তা সহ আরও বেশি সংখ্যক ইতিবাচক বৈশিষ্ট্যের সাথে যুক্ত৷ উপরন্তু, যারা "স্লিম" এবং "ভোগ'' এর মতো শব্দ দিয়ে মার্কাযুক্ত নারী-ভিত্তিক সিগারেট প্যাকগুলি খোজেন যারা সাধারণ প্যাকেজিং এর তুলনায় এটা বিশ্বাস করে যে ধূমপান তাদের ক্ষুধা নিয়ন্ত্রণে সাহায্য করে।"    ইতিহাস  ভোগের "স্টাইল" হেনরি ক্লার্ক দ্বারা ১৯৫০-এর দশকের পোশাকের উপর ভিত্তি করে তৈরি হয়েছিল।    বাজার  মার্কাটি মার্কিন যুক্তরাষ্ট্র, ব্রাজিল, জার্মানি, ফ্রান্স, ইতালি, রাশিয়া, দক্ষিণ আফ্রিকা এবং আরও অনেক দেশে বিক্রি হয়েছে বা করা হয়৷      আরো দেখুন    ধূমপানের সংস্কৃতি  তথ্যসূত্র  বিষয়শ্রেণী:ব্রিটিশ অ্যামেরিকান টোব্যাকো মার্কা
কাজিরা নদী, যা আকাজিরা নদী বা আলেকজান্দ্রা নীল নামেও পরিচিত, একটি পূর্ব আফ্রিকান নদী। এটি নীল নদের উপরের পানির অংশ গঠন করে এবং এর সবচেয়ে দূরবর্তী উৎস থেকে পানি বহন করে।Stanley, H.M., 1899, Through the Dark Continent, London: G. Newnes,   কাজিরা নদীর অংশ বুরুন্ডিতে শুরু হয়, যা রুরু হ্রদ থেকে প্রবাহিত হয়। হ্রদ থেকে এটি রুয়ান্ডা-বুরুন্ডি এবং রুয়ান্ডা-তানজানিয়া সীমান্ত বরাবর পূর্ব দিকে রুভুবু নদীর সাথে মিলিত হয়। কাজিরার পানি এইভাবে দুটি প্রধান উপনদী দ্বারা সরবরাহ করা হয়, যার একটি রুয়ান্ডার নবরঙ্গ, যেটি রুরু হ্রদের উৎস, এবং অন্যটি বুরুন্ডির রুভুবু। এই দুই ফিডার নদীর মধ্যে কোনটি দীর্ঘ এবং কোনটি নীল নদের চূড়ান্ত উৎস তা অজানা। মিলনস্থল থেকে কাজিরা রুয়ান্ডা-তানজানিয়া সীমান্ত বরাবর উত্তরে, রুসুমো জলপ্রপাত এবং আকাজিরা জাতীয় উদ্যানের মধ্য দিয়ে প্রবাহিত হয়। এরপর তাঞ্জানিয়া-উগান্ডা সীমান্ত অনুসরণ করে এবং উগান্ডার ভিক্টোরিয়া হ্রদে খালি করে পূর্ব দিকে মোড় নেয়। ১৮৯৮ সালে রিচার্ড ক্যান্ডট কাজিরার উৎস আবিষ্কার করেন।  নদীটি যে সব দেশের মধ্য দিয়ে প্রবাহিত হয় তা বিশেষ করে রুয়ান্ডার ইতিহাসে উল্লেখযোগ্যভাবে প্রদর্শিত হয়েছে। ১৮৯৪ সালে জার্মান গুস্তাভ অ্যাডলফ ফন গোটজেন রুয়ান্ডার ঔপনিবেশিক যুগের শুরু থেকে রুসুমো জলপ্রপাতে কাজিরা অতিক্রম করেন; এবং ১৯১৬ সালে, প্রথম বিশ্বযুদ্ধের সময় বেলজিয়ানরা জার্মানদের পরাজিত করে একই পথে রুয়ান্ডা প্রবেশ করে। ১৯৯৪ সালে ভিক্টোরিয়া হ্রদে রুয়ান্ডার গণহত্যা থেকে মৃতদেহ নিয়ে যাওয়ার জন্য নদীটি আন্তর্জাতিকভাবে কুখ্যাতি অর্জন করে, যার ফলে উগান্ডার বিভিন্ন এলাকায় জরুরী অবস্থা জারি করা হয়, যেখানে এই মৃতদেহগুলো অবশেষে ধুয়ে যায়।  ভূগোল  কাজিরা বুরুন্ডিতে এসে ভিক্টোরিয়া হ্রদে প্রবাহিত হয়েছে। এটি হ্রদের বৃহত্তম একক প্রবাহ, বছরে প্রায় ৬.৪ বিলিয়ন ঘনমিটার পানি প্রবাহিত করে (হ্রদের প্রবাহের প্রায় ২৮ শতাংশ)। কাজিরা টাঙ্গানিকা হ্রদের উত্তরতম বিন্দুর কাছাকাছি রুভুভু এবং ন্যবারঙ্গের সমন্বয়ে গঠিত। এটি বুরুন্ডি-তানজানিয়া, রুয়ান্ডা-তানজানিয়া, বুরুন্ডি-রুয়ান্ডা এবং তানজানিয়া-উগান্ডা সীমান্তের কিছু অংশ গঠন করে। এটি উত্তর রুয়ান্ডার আকাজিরা জাতীয় উদ্যান এবং সেই সাথে তানজানিয়ার কাজিরা অঞ্চলের নাম থেকে এর নাম গ্রহণ করেছে। নদীর উপর রুসুমো জলপ্রপাত, রুয়ান্ডা এবং তানজানিয়ার মধ্যে একটি গুরুত্বপূর্ণ ক্রসিং পয়েন্ট। এটা রুসুমো শহরের কাছে অবস্থিত।  মাছ  কাজিরা নদীর অববাহিকা মাছ সমৃদ্ধ। ২০০১ সালের হিসাবে, শুধুমাত্র রুয়ান্ডা অংশ থেকে অন্তত ৫৫ প্রজাতির মাছ পাওয়া যেত এবং প্রকৃত সংখ্যা সম্ভবত আরও বেশি। উপরন্তু, অন্তত ১৫ টি বর্ণনা করা হয় নি এমন প্রজাতির হাপ্লোক্রোমিন সিক্লিড আছে যা নদী অববাহিকার উপরের অংশে কিছু হ্রদের স্থানীয় প্রজাতি। অনেক জলপ্রপাত এবং পানির দ্রুত গতির কারণে, কাজিরা নদী অববাহিকার বিভিন্ন অংশ পরিষ্কারভাবে পৃথক হয়েছে। পানির প্রবাহ এতোই বেশি যে এখামে মাছ ধরা প্রায় অসম্ভব।   গণহত্যা  ১৯৯৪ সালের রুয়ান্ডার গণহত্যার সময়, কাজিরা নদীকে মৃতদেহ নিষ্কাশন করতে ব্যবহার করা হয়। এসময় হাজার হাজার তুতসি এবং হুতু রাজনৈতিক মধ্যপন্থীদের নদীর তীরে হত্যা করা হয়। নদীটি ভিক্টোরিয়া হ্রদে নিহত মৃতদেহ নিয়ে আসে, যা উগান্ডায় একটি গুরুতর স্বাস্থ্য ঝুঁকির সৃষ্টি করে।  তথ্যসূত্র   বিষয়শ্রেণী:নদী বিষয়শ্রেণী:নদী অনুযায়ী উপনদী বিষয়শ্রেণী:পূর্ব আফ্রিকার ভূগোল বিষয়শ্রেণী:নীলনদ বিষয়শ্রেণী:আফ্রিকার আন্তর্জাতিক নদী বিষয়শ্রেণী:বুরুন্ডির নদী বিষয়শ্রেণী:রুয়ান্ডার নদী বিষয়শ্রেণী:তানজানিয়ার নদী বিষয়শ্রেণী:উগান্ডার নদী বিষয়শ্রেণী:আন্তঃসীমান্ত নদী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ০১:৫১, ১৮ ডিসেম্বর ২০১৯ (ইউটিসি) সোনম দাওয়া   – (অপসারণের প্রস্তাবনা দেখুনলগ দেখুন) () উনি জেলা পর্যায়ের রাজনীতিবিদ। প্রাদেশিক কোন পদে ছিলেন না। বিধায়ক হিসেবে নির্বাচিত হন নি। WP:GNG এবং WP:NPOL এ অনুত্তীর্ণ S. M. Nazmus Shakib (আলাপ) ২০:২৬, ১০ ডিসেম্বর ২০১৯ (ইউটিসি)  S. M. Nazmus Shakib আপনি লক্ষ্য করবেন এটা ইংরেজিতে আর্টিকেল লেখা এইজন্য আমি এটা কে বাংলায় রুপান্তরিত করেছি।Wikipediansouravhalder (আলাপ) ০৭:৫৮, ১১ ডিসেম্বর ২০১৯ (ইউটিসি)   স্থানীয় পর্যায়ের রাজনীতিবিদ, উল্লেখযোগ্যতার মাপকাঠিতে উত্তীর্ণ নয়। অপসারনে  পোষণ করছি।— মাসুম ইবনে মুসা  কথোপকথন ১৫:৫৭, ১২ ডিসেম্বর ২০১৯ (ইউটিসি) ,-নেহাল(আলাপ) ২০:০৮, ১৬ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নৈহাটি ইউনিয়ন বাংলাদেশের খুলনা জেলার  রূপসা উপজেলার অন্তর্গত একটি ইউনিয়ন। অবস্থান ও আয়তন ৩নং নৈহাটী ইউনিয়নের আয়তন – ৩১.৬৬ (বর্গ কিঃ মিঃ)। এখানকার লোকসংখ্যা  ৭৮২৩৪ জন (প্রায়) এই ইউনিয়নের গ্রামের সংখ্যা – ১৮ টি এবং মৌজার সংখ্যা – ১৭ টি।  গ্রাম সমূহ  ১নং ওয়ার্ডঃ রামনগর, রহিমনগর  ২নং ওয়ার্ডঃ বাগমারা, পূর্ব রূপসা  ৩নং ওয়ার্ডঃ জাবুসা  ৪নং ওয়ার্ডঃ জয়পুর, তালিমপুর, নিকলাপুর  ৫নং ওয়ার্ডঃ কিসমত খুলনা, শ্রীরামপুর  ৬নং ওয়ার্ডঃ দেবীপুর, নেহালপুর  ৭নং ওয়ার্ডঃ নৈহাটী  ৮নং ওয়ার্ডঃ ইলাইপুর, আমদাবাদ,মাছুয়াডাঙ্গা  ৯নং ওয়ার্ডঃ সামন্তসেনা  ওয়ার্ডভিত্তিক লোক সংখ্যা  স্থান   পুরুষ  নারী  মোট ১.রামনগর,রহিমনগর  ৬৪৪৪  ৬৪৫৪  ১২৮৯৮ ২.বাগমারা ,চর-রূপসা  ৭৭৬০  ৮৩১৭  ১৬০৭৭ ৩.জাবুসা  ৫৪৬৮  ৫০৯৬  ১০৫৬৪ ৪.নিকলাপুর,জয়পুর,তালিমপুর  ৪৮৯০  ৪৮৫৬  ৯৭৪৬ ৫.শ্রীরামপুর,কিসমত খুলনা  ২৩৩৮  ২১৭৩  ৪৫১১ ৬.দেবিপুর,নেহালপুর  ২৯৮৪  ২৮৬০  ৫৮৪৪ ৭.নৈহাটী ৪১৯৭  ৪০৯৯  ৮২৯৬ ৮.ইলাইপুর,আমদাবাদম,মাছুয়াডাঙ্গা  ৩৬৭৮  ৩৭০৩  ৭৩৮১ ৯.সামন্তসেনা  ১৮৪৬  ১৭০৭  ৩৫৫৩ সর্বমোট   ৩৯৬০৫  ৩৯২৬৫  ৭৮৮৭০  শিক্ষাপ্রতিষ্ঠান   মহাবিদ্য্যালয়  রূপসা ডিগ্রি কলেজ   মাদ্রাসা  সামন্তসেনা দারুচ্ছুন্নাত সিদ্দিকিয়া দাখিল মাদ্রাসা   বাগমারা  আল-আকসা মাদরাসা বাগমারা,রুপসা,খুলনা  উল্লেখযোগ্য স্থাপনা  খানজাহান আলী সেতু   তথ্যসূত্র   বিষয়শ্রেণী:রূপসা উপজেলার ইউনিয়ন